Er dine fastelavnsboller lige en tand bedre end alle andres? Så tilmeld dig konkurrencen, hvor TV2 Nord kårer Nordjyllands bedste fastelavnsbolle.

Fastelavnsboller er populære som aldrig før. Flere steder kan man læse om folk, der står i kø i over en time for at få fingrene – og ikke mindst tænderne – i det traditionsrige søde bagværk. Også i mange hjem bliver der bagt fastelavnsboller til den store guldmedalje. Nu kan du være med, når TV2 Nord kårer Nordjyllands bedste fastelavnsbolle bagt af en nordjysk amatørbager. Alt, du skal gøre, er at sende et billede af din lækre fastelavnsbolle og fortælle, hvorfor den er Nordjyllands bedste. Følger der en personlig historie med, vil vi selvfølgelig gerne høre den. Se nederst i artiklen, hvordan du melder dig til. Vinderen af konkurrencen får et gavekort til brunch for ti personer på Hune Bageri. Finalen sendes live Vinderen kåres torsdag 17. februar klokken 12.00 på Tech College i Aalborg, hvor seks udvalgte mesterbagere mødes væbnet med hver sin hjemmelavede fastelavnsbolle. Det er et kompetent dommerpanel, der smager og bedømmer bagværket. Dommerne er: For at deltage skal du bo i Nordjylland og desuden være villig til at dele din opskrift. Og så skal du selvfølgelig have mulighed for at være med til kåringen på Tech College i Aalborg torsdag 17. februar klokken 12. Finalen bliver sendt direkte på TV2 Nord Salto og på TV2 Nords facebook-side, ligesom du også kan streame finalen her på tv2nord.dk. Sådan deltager du Du kan enten dele billedet af din fastelavnsbolle i kommentarsporet på vores Facebook-opslag om konkurrencen: Du kan lægge billedet ind på din Instagram-profil og bruge hashtagget #tv2nordelskerfastelavnsboller eller du kan sende billedet på mail til mehe@tv2nord.dk. Vi skal have billedet senest 9. februar. Er du blandt de seks udvalgte mesterbagere, kontakter vi dig torsdag 10. februar. Allerede i 2001 var en reporter fra TV2 Nord på gaden for at finde ud af, hvilken fastelavnsbolle, nordjyderne bedst kunne lide. Se det 21 år gamle indslag her: